Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 248

2. Műszaki előírások 2.1. Az alkalmazható porózus töltőanyag 2.1.1. Olyan minőségű legyen, hogy a 4.1.4.1., 4.1.4.2. és 4.1.4.3. pontok szerinti biztonsági vizsgálatok követelményeinek feleljen meg. 2.1.2. Műszaki jellemzőit és a 2.1.3. pont szerinti megfelelőséget kijelölt vizsgáló szervezet által végzett típusvizsgálattal kell igazolni. 2.1.3. A porózus töltőanyag tulajdonságaira vonatkozó követelmények: — az anyagának egyenletes eloszlásúnak kell lenni, és ki kell tölteni a palack belső terét, — a palack anyagát nem támadhatja meg, és a palack állapotában változást nem idézhet elő, — sem az oldószerrel, sem az acetilénnel nem alkothat vegyületet, — a használat során nem változtathatja meg fizikai és vegyi tulajdonságait, — az oldószert úgy vegye fel, hogy annak eloszlása egyenletes legyen a töltőanyagban, — az acetilén üzemi feltételek mellett megindult bomlásából vagy lángvisszacsapásból eredő láncreakció továbbterjedését akadályozza meg. 2.1.4. Csak azt a porózus töltőanyagot szabad a palackokba betölteni, amelyet az acetilén palackok gyártási típusengedélye vagy biztonságtechnikai behozatali engedélye megnevez. A porózus töltőanyag palackba töltését az engedély előírása szerint kell végezni. 2.1.5. A porózus töltőanyag csak a Felügyelet által engedélyezett és ellenőrzött, gyártóművi felügyeleti ellenőrzés igazolással rendelkező (a megfelelőséget igazoló bélyegzőjének lenyomatával ellátott) palackba tölthető. 2.1.6. A porózus töltőanyag tulajdonságait (adagok összetétele, keményítése, szárítása) és az acetilén palack porózus töltőanyaggal való betöltését bizonylatolni kell. 1998/106. szám 2.2. Az alkalmazható oldószer 2.2.1. Olyan minőségű legyen, amilyen minőségű oldószerrel a nemzetközileg elismert, független, bejegyzett vizsgálószervezet a porózus töltőanyag típusvizsgálatát végezte. 2.2.2. Az a minőségű és mennyiségű oldószer tölthető az acetilén palackba, amely a gazdálkodó szervezet gyártási típus-, illetőleg biztonságtechnikai behozatali engedélyében meg van adva. 2.2.3. Az oldószert csak a porózus töltőanyagot gyártónál vagy az acetilén töltő gazdálkodó szervezetnél szabad a palackba tölteni, és olyan mennyiségben, amelyet kijelölt vizsgáló szervezet a porózus töltőanyag típusvizsgálata során megállapított, és amelyet a gyártási típus-, illetőleg a biztonságtechnikai behozatali engedély tartalmaz. 2.3. Az alkalmazható szelep 2.3.1. Olyan szelep alkalmazható, amelyik lángvisszacsapás után is gáztömören záródik. 2.3.2. Rézötvözetű szelep réztartalma nem lehet 70 tömegszázaléknál több. 2.3.3. A szelep tömítése alkalmas legyen az oldószerrel érintkező használatra. 2.3.4. Szelepcserénél azonos tömegű szelepet kell alkalmazni. Ha eltérő tömegű szelep kerül beszerelésre, és a tömegeltérés nagyobb 0,1 kg-nál, akkor helyesbíteni kell az acetilén palack tömegének megjelölését. 2.3.5. A szeleptest rideg anyagból nem gyártható. Gyártásánál nem alkalmazható olyan eljárás, amelynél a felületen rézdúsulás jöhet létre. A szeleptest tömörtelenséget okozó gyártási hibát (pl. porozitás) nem tartalmazhat. 2.4. Az alkalmazható acetilén töltet 2.4.1. Mennyiségét, a porózus töltőanyag típusvizsgálata során kijelölt vizsgáló szervezet határozza meg. 2.4.2. A palackba betöltött acetilén tömege nem haladhatja meg a palackra megállapított mennyiséget. 2.4.3. A porózus töltőanyaggal megtöltött palackba betölthető acetilén tömegét úgy kell meghatározni, hogy 65 ˚C hőmérsékleten, a legnagyobb megállapított acetilén tömeg 1,05-szörösénél se lépjen fel a próbanyomás értékénél nagyobb nyomás. 2.4.4. A palack acetilénnel való feltöltése után — ha a nyomás elérte az egyensúlyi értéket — a palackban kialakuló legnagyobb túlnyomás nem haladhatja meg a 15 ˚C-on megengedhető nyomás értékét.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes